ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιουνίου 1995 για τη διοργάνωση προσωρινών δοκιμασιών δυνάμει της οδηγίας 69/208/ΕΟΚ του Συμβουλίου προκειμένου να καθοριστούν οι όροι που πρέπει να πληρούνται από τους σπόρους υβριδίων και συνδυασμών ποικιλιών ελαιοκράμβης και γογγυλοκράμβης (95/232/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία του Συμβουλίου 69/208/ΕΟΚ της 30ής Ιουνίου 1969 περί εμπορίας σπόρων προς σπορά ελαιούχων και κλωστικών φυτών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 12α,

Εκτιμώντας:

ότι, με την οδηγία 69/208/ΕΟΚ του Συμβουλίου δεν θεσπίζονται ειδικοί όροι που πρέπει να πληρούνται από σπόρους προς σπορά υβριδίων ελαιοκράμβης και γογγυλοκράμβης 7 ότι, επιπροσθέτως, στην περίπτωση υλικού που δεν έχει επίσημα καταχωρισθεί στον κοινό κατάλογο ποικιλιών καλλιεργουμένων φυτικών ειδών συμπεριλαμβανομένων των συνδυασμών ποικιλιών, με την εν λόγω οδηγία δεν θεσπίστηκαν ειδικοί όροι ούτε επετράπη η πιστοποίηση και εμπορία τέτοιου υλικού 7 ότι, βάσει των αρχικών στοιχείων, απαιτήθηκε η θέσπιση ειδικών όρων για τους σπόρους προς σπορά υβριδίων ελαιοκράμβης και γογγυλοκράμβης 7 ότι, παρομοίως, απαιτήθηκε να επιτραπεί τώρα η πιστοποίηση και εμπορία σπόρων συνδυασμών ποικιλιών και, κατά συνέπεια, να θεσπιστούν επίσης ειδικοί όροι για σπόρους των εν λόγω συνδυασμών ποικιλιών 7 ότι οι απαιτήσεις αυτές δεν μπορούν ακόμη να επιβεβαιωθούν σε κοινοτικό επίπεδο, με βάση τις διαθέσιμες πληροφορίες 7 ότι είναι, ως εκ τούτου, χρήσιμο να διοργανωθεί προσωρινή δοκιμασία, κάτω από συγκεκριμένες συνθήκες, με σκοπό τη θέσπιση των όρων που πρέπει να πληρούνται από τους σπόρους υβριδίων και συνδυασμών ποικιλιών ελαιοκράμβης και γογγυλοκράμβης 7 ότι οι όροι της προσωρινής αυτής δοκιμασίας θα πρέπει να προσδιοριστούν κατά τρόπο ώστε να βοηθήσουν στη συλλογή όσο το δυνατόν περισσότερων πληροφοριών σε κοινοτικό επίπεδο, με σκοπό τη συναγωγή κατάλληλων συμπερασμάτων για μελλοντικές προσαρμογές των κοινοτικών διατάξεων 7 ότι, για τους σκοπούς της προσωρινής δοκιμασίας, τα κράτη μέλη θα πρέπει να αποδεσμευτούν από ορισμένες υποχρεώσεις που θεσπίζονται από την οδηγία 69/208/ΕΟΚ 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμη Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Διοργανώνεται, σε κοινοτικό επίπεδο, προσωρινή δοκιμασία βάσει των όρων που καθορίζονται στο άρθρο 4, προκειμένου να θεσπιστούν οι προϋποθέσεις που πρέπει να πληρούνται από τους σπόρους υβριδίων και συνδυασμών ποικιλιών της ελαιοκράμβης (Brassica napus L.) και της γογγυλοκράμβης (Brassica rapa L. var. silvestris (Lam.) Briggs) για την πιστοποίηση και εμπορία βάσει της οδηγίας 69/208/ΕΟΚ.

2. Οποιοδήποτε κράτος μέλος μπορεί να συμμετάσχει στην δοκιμασία.

Άρθρο 2

Για τους σκοπούς της παρούσας απόφασης - ως «συνδυασμός ποικιλιών» νοείται ο συνδυασμός πιστοποιημένων σπόρων προς σπορά μιας προσδιορισμένης ποικιλίας στείρου άρρενος υβριδίου, η οποία έχει γίνει επίσημα αποδεκτή σύμφωνα με την οδηγία 70/457/ΕΟΚ του Συμβουλίου (2), με πιστοποιημένο σπόρο προς σπορά μιας ή περισσοτέρων προσδιορισμένων ποικιλιών επικονιαστών, οι οποίες έχουν επίσης γίνει αποδεκτές, και που έχουν συνδυαστεί με μηχανικό τρόπο σε αναλογίες που έχουν από κοινού καθοριστεί από τους υπεύθυνους για τη διατήρηση του «υβριδίου που εξαρτάται από επικονιαστή» και του(των) «επικονιαστή(ών)», και ο συνδυασμός αυτός έχει ανακοινωθεί στην πιστοποιούσα αρχή,

- ως «υβρίδιο που εξαρτάται από επικονιαστή» νοείται το άρρεν στείρο συστατικό στο «συνδυασμό ποικιλιών»,

- ως «επικονιαστής(ές)» νοείται το συστατικό που προκαλεί την επικονίαση μέσα στο «συνδυασμό ποικιλιών».

Άρθρο 3

Οι σπόροι υβριδίων και συνδυασμών ποικιλιών ελαιοκράμβης και γογγυλοκράμβης μπορούν να διατίθενται στο εμπόριο εντός της Κοινότητας υπό τον όρο ότι πληρούνται οι όροι και οι απαιτήσεις που προβλέπονται στο παράρτημα.

Άρθρο 4

1. Τα κράτη μέλη που συμμετέχουν στην προσωρινή δοκιμασία αποδεσμεύονται από την τήρηση των διατάξεων της οδηγίας 69/208/ΕΟΚ σχετικά με την προηγούμενη καλλιέργεια, την ποικιλιακή ταυτότητα, την ποικιλιακή καθαρότητα, την απομόνωση της καλλιέργειας, τον αριθμό των επιτόπιων επιθεωρήσεων και τη σήμανση, υπό την επιφύλαξη του άρθρου 3 της παρούσας απόφασης.

2. Στην περίπτωση σπόρων συνδυασμού ποικιλιών ελαιοκράμβης και γογγυλοκράμβης, τα κράτη μέλη που συμμετέχουν στη δοκιμασία αποδεσμεύονται επίσης από την τήρηση των διατάξεων του άρθρου 2 παράγραφος 1 στοιχείο γ) της οδηγίας 69/208/ΕΟΚ, εφόσον πληρούται η απαίτηση που ορίζει ότι οι σπόροι ανήκουν σε ποικιλία που περιλαμβάνεται στον κοινό κατάλογο ποικιλιών ή στον εθνικό κατάλογο ποικιλιών και από τις διατάξεις του άρθρου 8 της οδηγίας 69/208/ΕΟΚ, εφόσον πληρούται ο όρος της ομοιογένειας των παρτίδων.

Άρθρο 5

1. Τα κράτη μέλη ενημερώνουν την Επιτροπή εάν έχουν αποφασίσει να συμμετάσχουν στην δοκιμασία.

2. Τα κράτη μέλη διαβιβάζουν στην Επιτροπή και στα λοιπά μέλη, πριν το τέλος κάθε έτους, εκθέσεις προόδου σχετικά με τα αποτελέσματα της προσωρινής δοκιμασίας.

3. Η δοκιμασία θα λήξει στις 31 Δεκεμβρίου 1997.

4. Το παράρτημα μπορεί να αναθεωρείται κατά τη διάρκεια της δοκιμασίας, λαμβάνοντας υπόψη τις πληροφορίες που συλλέχθηκαν, σύμφωνα με τη διαδικασία του άρθρου 20 της οδηγίας 69/208/ΕΟΚ.

5. Τα κράτη μέλη μπορούν να αποφασίσουν να παύσουν να συμμετέχουν στη δοκιμασία πριν από τις 31 Δεκεμβρίου 1997 εάν θεωρήσουν ότι η πραγματοποίηση της δοκιμασίας μπορεί να έχει δυσμενείς επιπτώσεις στην ποιότητα των σπόρων προς σπορά. Ενημερώνουν αμέσως σχετικά τα λοιπά κράτη μέλη και την Επιτροπή.

Άρθρο 6

Η παρούσα απόφαση απευθύνεται στα κράτη μέλη.

Βρυξέλλες, 27 Ιουνίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

ΟΡΟΙ ΚΑΙ ΑΠΑΙΤΗΣΕΙΣ

1. Όροι που πρέπει να πληρούνται από την καλλιέργεια:

α) η καλλιέργεια πρέπει να διενεργείται σε αγροτεμάχιο πέντε έτη αφότου καλλιεργήθηκαν για τελευταία φορά σταυρανθή 7 β) όταν χρησιμοποιείται άρρεν στείρο συστατικό για την παραγωγή σπόρων προς σπορά, η αρρενοστειρότητα ανέρχεται τουλάχιστον σε 98 %. Το επίπεδο της αρρενοστειρότητας εκτιμάται με την εξέταση των ανθέων για τη διαπίστωση έλλειψης γονίμων ανθήρων 7 γ) η απόσταση από γειτνιάζουσες πηγές γύρεως, οι οποίες μπορούν να προκαλέσουν ανεπιθύμητη ξένη επικονίαση, ανέρχεται σε 500 μέτρα τουλάχιστον για την παραγωγή των βασικών σπόρων και 300 μέτρα τουλάχιστον για την παραγωγή πιστοποιημένων σπόρων. Οι αποστάσεις αυτές μπορούν να μην λαμβάνονται υπόψη εάν υπάρχει επαρκής προστασία από οποιαδήποτε ανεπιθύμητη ξένη επικονίαση 7 δ) ο αριθμός των επιτόπιων επιθεωρήσεων ανέρχεται τουλάχιστον σε τρεις. Η πρώτη επιθεώρηση πρέπει να διενεργείται πριν από το στάδιο άνθησης, η δεύτερη στο πρώιμο στάδιο άνθησης και η τρίτη επιθεώρηση στο τέλος του σταδίου άνθησης.

2. Όροι που πρέπει να πληρούνται από τους σπόρους:

α) οι σπόροι πρέπει να έχουν επαρκή ποικιλιακή ταυτότητα και καθαρότητα, συμπεριλαμβανομένης, εφόσον χρειάζεται, της αρρενοστειρότητας ή της αποκατάστασης της στειρότητας 7 β) η ελάχιστη ποικιλιακή καθαρότητα πρέπει να συμφωνεί με τα ακόλουθα πρότυπα:

>ΘΕΣΗ ΠΗΝΑΚΑ>

Η ελάχιστη ποικιλιακή καθαρότητα εξετάζεται κυρίως στις επιτόπιες επιθεωρήσεις που διεξάγονται σύμφωνα με το σημείο 1.

3. Οι σπόροι προς σπορά δεν πιστοποιούνται ως πιστοποιημένοι σπόροι, εκτός εάν ληφθούν δεόντος υπόψη τα αποτελέσματα του επίσημου μεταγενέστερου επιτόπου ελέγχου σε δείγματα βασικών σπόρων που λήφθηκαν επίσημα και διαξάχθηκαν κατά τη διάρκεια της περιόδου βλαστήσεως των σπόρων που υποβάλλονται προς πιστοποίηση προκειμένου να διαπιστωθεί εάν ο βασικός σπόρος πληρούσε τις απαιτήσεις για βασικό σπόρο προς σπορά που θεσπίζονται στην παρούσα απόφαση όσον αφορά την ταυτότητα και καθαρότητα σε σχέση με τα χαρακτηριστικά των συστατικών, συμπεριλαμβανομένης της αρρενοστειρότητας.

Στην περίπτωση βασικών σπόρων προς σπορά υβριδίων, η ποικιλιακή καθαρότητα μπορεί να εκτιμηθεί, αντί μέσω μεταγενέστερων ελέγχων, με κατάλληλες βιομηχανικές μεθόδους. Οι όροι βάσει των οποίων διεξάγονται οι έλεγχοι αυτοί μπορούν να καθοριστούν σύμφωνα με τη διαδικασία του άρθρου 20 της οδηγίας 69/208/ΕΟΚ.

4. Στην περίπτωση πιστοποιημένου σπόρου συνδυασμού ποικιλιών, ο σπόρος προς σπορά του «υβριδίου που εξαρτάται από επικονιαστή» και του(των) «επικονιαστή(ών)» συνδυάζεται κατά μηχανικό τρόπο σε αναλογίες που καθορίζονται από κοινού από τους υπεύθυνους για τη διατήρηση των συστατικών αυτών. Ο σπόρος του θήλεος και άρρενος συστατικού επικαλύπτεται με τη χρήση διαφορετικά χρωματισμένων επικαλύψεων των σπόρων.

5. Οι προδιαγραφές για την ελάχιστη ποικιλιακή καθαρότητα που παρατίθενται στον πίνακα του σημείου 2 αναφορικά με πιστοποιημένους σπόρους προς σπορά υβριδίων, πρέπει να παρακολουθούνται με επίσημους μεταγενέστερους ελέγχους σε δείγματα που έχουν ληφθεί επισήμως.

Στην περίπτωση πιστοποιημένων σπόρων υβριδίων, η ποικιλιακή καθαρότητα μπορεί να εκτιμηθεί, αντί με μεταγενέστερους ελέγχους, με κατάλληλες βιομηχανικές μεθόδους. Οι όροι διεξαγωγής των εν λόγω δοκιμασιών μπορούν να καθοριστούν σύμφωνα με τη διαδικασία του άρθρου 20 της οδηγίας 69/208/ΕΟΚ.

6. Οι απαιτήσεις σήμανσης είναι οι εξής:

α) στην περίπτωση βασικών και πιστοποιημένων σπόρων υβριδίων, εφαρμόζονται οι διατάξεις σήμανσης που καθορίζονται στο παράρτημα IV της οδηγίας 69/208/ΕΟΚ 7 β) στην περίπτωση βασικών σπόρων υβριδίων ή γραμμών καθαρών σειρών:

- όταν το υβρίδιο ή η καθαρή σειρά στην οποία ανήκει ο βασικός σπόρος, έχει γίνει επίσημα αποδεκτό βάσει της οδηγίας 70/457/ΕΟΚ, η ονομασία του συστατικού αυτού βάσει της οποίας έχει γίνει επίσημα αποδεκτό, με ή χωρίς αναφορά της τελικής ποικιλίας, η οποία συνοδεύεται, στην περίπτωση υβριδίων ή καθαρών σειρών ως συστατικό για την τελική ποικιλία, από τη λέξη «συστατικό»,

- σε άλλες περιπτώσεις, την ονομασία του συστατικού στο οποίο ανήκει ο βασικός σπόρος, η οποία μπορεί να είναι σε κωδική μορφή, που συνοδεύεται από αναφορά της τελικής ποικιλίας με ή χωρίς αναφορά των λειτουργιών της (άρρεν ή θήλυ) από τη λέξη «συστατικό» 7 γ) στην περίπτωση πιστοποιημένων σπόρων που πρέπει να συνδυαστούν σύμφωνα με το σημείο 4, εφαρμόζονται στους πιστοποιημένους σπόρους κάθε συστατικού οι διατάξεις που καθορίζονται στο παράρτημα IV της οδηγίας 69/208/ΕΟΚ. Επιπλέον της λειτουργίας του (άρρεν ή θήλυ), που συνοδεύεται από τη λέξη «συστατικό», δίνεται και η ονομασία των τελικών συνδυασμών ποικιλιών 7 δ) στην περίπτωση πιστοποιημένων σπόρων συνδυασμού ποικιλιών, εφαρμόζονται οι διατάξεις σήμανσης που καθορίζονται στο παράρτημα IV της οδηγίας 69/208/ΕΟΚ, με εξαίρεση ότι, αντί της ονομασίας της ποικιλίας, αναφέρεται η ονομασία του συνδυασμού ποικιλιών (συνδυασμός ποικιλιών και η ονομασία του) καθώς και τα ποσοστά από πλευράς αριθμού των διαφόρων συστατικών στοιχείων που παρουσιάζονται ανά ποικιλία. Είναι αρκετό να δίνεται η ονομασία του συνδυασμού ποικιλιών, εάν το ποσοστό από πλευράς αριθμού έχει ανακοινωθεί γραπτώς στον αγοραστή, κατόπιν αιτήσεώς του και έχει επίσημα καταγραφεί. Η ετικέτα έχει γαλάζιο χρώμα με διαγώνια πράσινη γραμμή 7 ε) η ετικέτα φέρει τον αριθμό της παρούσας απόφασης μετά τη φράση «κανόνες και πρότυπα ΕΚ» 7 στ) στην περίπτωση κατά την οποία ένα κράτος μέλος συμμετέχει στη δοκιμασία, τα δείγματα που παρέχονται από το εν λόγω κράτος μέλος για κοινοτικές συγκριτικές δοκιμές, προέρχονται από παρτίδες σπόρων προς σπορά που πιστοποιούνται επίσημα μετά την εν λόγω δοκιμασία.